બસ્સો રૂપિયામાં પોતાનું તન આપી રહેલી પ્રોસ્ટિટયુટ એક એવા શહેરમાં આવે છે જ્યાં બાય-ઇલેક્શનનો માહોલ છે. એક ઘટના એવી ઘટે છે કે તે આ ઇલેક્શનમાં પોતાનું નૉમિનેશન ભરે છે અને માત્ર ચાર જ દિવસ પછીના એ બાય-ઇલેક્શનમાં તે લેડી જીતી પણ જાય છે. નસીબની બલિહારી તો જુઓ, જિંદગીનું પહેલું ઇલેક્શન લડેલી તે લેડી વિધાનસભ્ય બન્યા પછી જ્યારે વિધાનભવનમાં પગ મૂકે છે ત્યારે બધા તેને મુખ્ય પ્રધાન તરીકે પણ સિલેક્ટ કરી લે છે અને એ સિલેક્શન પછી હવે પ્રોસ્ટિટયુટની નજર પ્રાઇમ મિનિસ્ટરની પોઝિશન પર છે અને તેને એ દિશામાં ખેંચી જાય એવી ઘટનાઓ પણ બને છે.અગાઉ ‘ક્યા કહના’ અને ‘જાને ભી દો યારોં’ જેવી સેન્સિબલ ફિલ્મ બનાવી ચૂકેલા રાઇટર-ડિરેક્ટર કુંદન શાહની ‘પી સે પીએમ તક’ રાજકારણની સાથોસાથ આજના સમયના પુરુષોની માનસિકતા પર પણ પ્રહાર કરે છે.